**Dansk Pointer Klubs bestyrelsesmøde**

**Søndag den 28. Januar 2018 på Qvistgaard**

**Dagsorden**

**1.Fastsættelse af endelig dagsorden**

Dagsorden godkendt.

**2. Underskrift af referat fra de sidste møder**

Referat underskrevet.

**3. Formanden – siden sidst**

Det nye FJD er snart klar til præsentation. Formanden har tiltro til, at Christian Johansen varetager hundesporten interesser. Planen er, at gennemføre den nye organisation og forventningen er, at alle 3 parter: FJD, DKK og DJ vil svare nu. Herefter er planen at vi gennemfører den nye organisation.

**3.A Betaling til terrænledere**

Bestyrelsen har modtaget en henvendelse fra en gruppe af terrænledere, som har et forlangende på 800 DKK for at lægge terræner til. Det har jo tidligere ikke været praksis, men de stigende omkostninger til at holde terrænerne kørende og fortsat vildtpleje har betydet stigende udgifter.

Bestyrelsen anerkender dette og det blev derfor besluttet, at DPK vil tilbyde alle terrænledere et kontant beløb både på Sjælland og Fyn. Terrænledernes forlangende svarer til det beløb, som de får fra FJD. Men på DPK’s hovedprøve, så bliver der også betalt en festmiddag med partner til alle terrænlederne. Derfor bør DPK aftale et mindre beløb med terrænlederne.

Alex vil tage kontakt til terrænlederne og aftale nærmere.

**4. Evaluering af DPK’s efterårsvinderklasse 2017**

DPK’s efterårsvinderklasse blev afholdt på flotte terræner hos Alex Nissen. Der var godt med fugle og masser af flot hundearbejde.

**5. Evaluering af de fælles vinderklasser 2017**

Mange fine præstationer af Pointere. Eksempelvis Frierfjordens Randi som arbejdede flot hele dagen og endte med at tage sejren til sidst. Pointeren viste igen, at den er god til at finde fugl. Vi skal dog fortsat arbejde med ”rejsning af fugl”.

DPK’s bestyrelse vil også ønske ES klubben tillykke med DM. Det var en god dag og Tobolbjørn’s Sus viste fejende flot hundearbejde dagen igennem.

**6. Hovedprøve 2018 (100 års Jubilæum)**

Bestyrelsen glæder sig til 100 års jubilæum og håber at se mange deltagere.

Mandag den 2/4.

Bestyrelsen mødes kl. 19.00 og planlægger ugen.

Tirsdag den 3/4

Vi holder unghunde grandprix efter samme regler som Derby. Alle hunde som er startberettiget til Derfor kan starte. 1 årige hunde er også velkomne.

Alle hunde som er under 2 år kan få officielle UK præmieringer i stambogen. Der placeres 6 hunde og placeringen bliver ført ind i stambogen. Alle deltagende hunde kan placeres også hunde over 2 år.

Hunde ned til 10 måneder kan deltage.

Onsdag 4/4

Vinderklasse med Cacit og reserve cacit. Vinderklassen gennemføres som en normal vinderklasse.

Torsdag 5/4

Udstilling for Pointere. Der er inviteret en norsk dommer: Trond Eigil Olsen.

Louise er inviteret som rings sekretær. Anny køber glas.

Start kl. 09.00.

Herefter fortsætter prøven til Fyn, som en almindelig hovedprøve.

**7. 100 års Jubilæumsbog**

Bent Olsen og Niels Mølgaard Olsen arbejder på 100 års jubilæums bogen. Der er lavet en drejebog.

**8. Familieweekenden 2018 (Terkesbøll)**

Familiedagen bliver 1,2 og 3. Juni. Program skal sendes til jagthunden inden 1. Marts. Bestyrelsen vil gerne sige tak til Allan Bredsgaard og Flemming Sørensen for at de har påtaget sig denne store opgave.

**9. DPK’s efterårsvinderklasse 2018**

DPK’s vinderklasse bliver på Gl. Toftegaard/Borupgaard.

Fredag den 28. September er der brugsklasse og racedyst.

Efterfølgende vil der være middag på Gl. Toftegaard.

Lørdag den 29/9 holdes der DPK’s efterårsvinderklasse på samme terræner.

**10. Pokaler**

Bestyrelsen vil gene opfordre alle medlemmer til at huske deres pokaler til prøverne. Vi har alt for mange prøver, hvor de placerede ikke får deres pokal, da tidligere års placerede har glemt pokalen.

**11. Årbog 2018**

Årbogen har i år et lille underskud på 4740,00 DKK for alle 3 klubber, da både årbogssalg og annonceindtægter falder. Der er stadig fin økonomi i årbogen. Poul Aagård, som har trukket det store læs i en årrække vil gerne stoppe nu. DPK’s bestyrelse vil gerne takke Poul for den store indsats igennem mange år.

ISK udtræder af årbogen i 2018. Vi afventer den videre dialog med ES klubben samt på DPK’s generalforsamling.

**12. Økonomi**

Igen i år har klubben et fint regnskab. Likviditeten er forbedret med 12.000 DKK i 2017.

Anny er en dygtig kasserer og bestyrelsen vil gerne sige tak til Anny for den fine indsats.

**13. Kommunikation**

Der er brug for at vi forbedrer kommunikationen i bestyrelsen. Anny og Bent Olsen skal med i alle mails.

Herudover skal alle bestyrelsesmedlemmer læse referater og mails og svare på dem hurtigere end det bliver gjort i dag.

**14. Hjemmesiden**

Der arbejdes stadig på en ny hjemmeside. Indtil videre kan vi sagtens bruge den, som vi har. Der er ingen deadline for en ny hjemmeside.

**15. Apporterings prøver**

Husk at få meldt alle apporteringsprøver og træning ind.

**16. Pokaler til uddeling**

Årspokalerne blev uddelt.

**17. Næste bestyrelsesmøde**

Torsdag den 5. April.

**18. Evt.**